**ความผิดกรณีที่สมาคม/มูลนิธิจัดให้มีหรือทำการเรี่ยไรโดยผิดกฎหมาย**

|  |  |  |
| --- | --- | --- |
| **กรณี** | **ความผิด/การลงโทษ** | **กฎหมายที่เกี่ยวข้อง** |
| 1. กรณีที่กระทำในนามของสมาคม/มูลนิธิ | 1. ถือเป็นการกระทำที่ขัดต่อกฎหมายหรือศีลธรรมอันดีของประชาชน หรือเป็นภยันตรายต่อความสงบสุขของประชาชนหรือความมั่งคงของรัฐ เป็นเหตุให้นายทะเบียนมีอำนาจสั่งถอนชื่อออกจากทะเบียนกรณีเป็นสมาคม หรือขอให้ศาลสั่งเลิกกรณีของมูลนิธิ  2. ถือเป็นความผิดตาม พ.ร.บ.ควบคุมการเรี่ยไร พุทธศักราช 2487 หรืออาจเป็นความผิดตามประมวลกฎหมายอาญาฐานฉ้อโกงหรือฉ้อโกงประชาชนขึ้นอยู่กับพฤติการณ์และความเสียหาย ซึ่งกรรมการของสมาคม/มูลนิธิ ในฐานะผู้แทนของนิติบุคคลต้องรับผิดต่อการกระทำของสมาคม/มูลนิธิ | - ป.พ.พ.มาตรา 102 (2) และมาตรา 131(2)  - พ.ร.บ.ควบคุมการเรี่ยไร พุทธศักราช 2487 มาตรา17-20 (โทษปรับ 100-1000/จำคุก 1-6 เดือน หรือทั้งจำทั้งปรับ)  - ป.อาญา มาตรา 341-343 (โทษ จำคุก3-5ปี ปรับ6000-14000 บาท หรือทั้งจำทั้งปรับ)  - ประกอบ ป.พ.พ.มาตรา 86 และมาตรา 123 |
| 2. กรณีกรรมการกระทำเอง โดยสมาคม/มูลนิธิ ไม่มีส่วนรู้เห็น | 1. มีความผิดฐานเป็นกรรมการดำเนินกิจการผิดวัตถุประสงค์และกิจการนั้นน่าจะเป็นภัยต่อความสงบสุขของประชาชนหรือความมั่นคงของรัฐ  2. เป็นความผิดตาม พ.ร.บ.ควบคุมการเรี่ยไร และอาจเป็นความผิดตามประมวลกฎหมายอาญา ฐานฉ้อโกงหรือฉ้อโกงประชาชนขึ้นอยู่กับพฤติการณ์และความเสียหาย แต่**เป็นความผิดเฉพาะตัวของกรรมการที่กระทำความผิด** | - พ.ร.บ.กำหนดความผิดเกี่ยวกับห้างหุ้นส่วนจดทะเบียน ห้างหุ้นส่วนจำกัด บริษัทจำกัด สมาคมและมูลนิธิ  - พ.ร.บ.ควบคุมการเรี่ยไร พุทธศักราช 2487 มาตรา17-20  - ป.อาญา มาตรา 341-343 (โทษ จำคุก3-5ปี ปรับ6000-14000 บาท หรือทั้งจำทั้งปรับ) |
| 3. กรณีบุคคลภายนอกแอบอ้างชื่อสมาคม/มูลนิธิ โดยสมาคม/มูลนิธิ รับรู้ แต่ปล่อยปละละเลยไม่ดำเนินการตามกฎหมาย | - สมาคม/มูลนิธิอาจมีความผิด**ฐานผู้สนับสนุน** | - ป.อาญา มาตรา 86 (โทษ 2 ใน 3) |
| 4. กรณีบุคคลภายนอกแอบอ้างชื่อสมาคม/มูลนิธิ โดยสมาคม/มูลนิธิ ไม่รู้เห็น | - สมาคม/มูลนิธิ ไม่ต้องรับผิดใด |  |